**РЕПУБЛИКА СРБИЈА**

**ОПШТИНА МАЛО ЦРНИЋЕ**

**ОПШТИНСКА УПРАВА**

**ГОДИШЊИ ПЛАН ИНСПЕКЦИЈСКОГ НАДЗОРА**

**ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ ЗА 2019. ГОДИНУ**

**ПОВЕРЕНИ ПОСЛОВИ**

**Мало Црниће, 2018.година**

**1.Правни основ**

Доношење Плана инспекцијског надзора прописано је чланом 10. Закона о инспекцијском надзору („Службени гласник РС”, бр. 36/15и 44/2018 - други закон. ).

План рада представља акт који има за циљ унапређење рада инспектора за заштиту животне средине у спровођењу инспекцијских надзора на територији општине Мало Црнићеу 2019.години и донет је на основу чл.10. Закона о инспекцијском надзору.

План инспекцијског надзора заснива се на утврђеном стању у области инспекцијског надзора и процени ризика. Инспекција је дужна да спроводи план инспекцијског надзора, осим када постоје нарочито оправдане изузетне околности које је у томе спречавају.Инспекција је дужна да сачини стратешки (вишегодишњи) и годишњи план инспекцијског надзора. Годишњи план инспекцијског надзора спроводи се кроз оперативне (полугодишње, тромесечне и месечне) планове инспекцијског надзора.

Инспекција, зависно од организационог положаја у систему органа државне управе, припрема, односно утврђује предлог плана инспекцијског надзора у вези са којим прибавља мишљење надлежних органа државне управе, односно органа државне управе са чијим делокругом су повезана питања из плана инспекцијског надзора, и мишљење, односно смернице и упутства Координационе комисије. Инспекција доставља Координационој комисији предлог годишњег плана инспекцијског надзора за наредну годину, који је усаглашен са мишљењима надлежних органа државне управе, односно органа државне управе са чијим делокругом су повезана питања из плана инспекцијског надзора, најкасније до 15. октобра текуће године.

По прибављеном мишљењу, односно смерницама и упутствима Координационе комисије, годишњи план инспекцијског надзора се усваја.

# Прописи по којима поступа инспекција за заштиту животне средине

* + Закон о заштити животне средине („Службени гласник РС“,135/2004, 36/2009, 36/2009 - други закон, 72/2009 - други закон, 43/2011 - Одлука УС РС, 14/2016 и 76/2018.);
* Закон о процени утицаја на животну средину („Службени гласник РС“, бр.
* 135/2004 и 36/2009);
  + Закон о заштити ваздуха („Службени гласник РС“Службеном гласнику РС», бр. 36/2009 и10/2013);
  + Закон о заштити од буке у животној средини („Службени гласник РС“, бр. 36/2009 и 88/2010);
  + Закон о управљању отпадом („Службени гласник РС“, бр.36/09,88/10и14/2016);
  + Закон о интегрисаном спречавању и контроли загађивања животне средине („Службени гласник РС“,бр. 135/2004 и 25/2015.);
  + Закон о заштити од нејонизујућих зрачења („Службени гласник РС“, бр.36/2009);
* Закон о заштити природе („Службени гласник РС“, бр.36/2009,88/2010,91/2010-испр. 14/2016);
  + Закон о инспекцијском надзору („Службени гласник РС“, бр.36/15 и 44/2018 - други закон.);
* Закон о општем управном поступку („Службени гласник РС“, бр 30/10 и 18/16 ).

# 3.Учесталост и обухват вршења инспекцијског надзора по областима и сваком од степена ризика

Годишњи план инспекцијског надзора Инспекције за заштиту животне средине спровешће се кроз Оперативне планове инспекцијског надзора урађене за сваку област животне средине одвојено:

1. Контрола над применом мера заштите животне средине у објекатима привредних субјеката који у већој мери могу угрозити животнусредину;
2. Надзор над спровођењем мера заштите животне средине утврђених у одлуци о давању сагласности на студију о процени утицаја и одлуци о давању сагласности на студију затеченог стања, коју доноси надлежниорган;
3. Надзор над активностима сакупљања и транспорта инертног и неопасног отпада, односно над радом постројења за складиштење, третман и одлагање инертног и неопасног отпада за које надлежни орган издаје дозволу на основу Закона, као и поступање произвођача инертног и неопасноготпада;
4. Надзор над применом одредаба у области заштите ваздуха од загађења у објектима за које дозволу за грађење даје надлежни општински орган и утврђивање да ли је загађивач ваздуха обезбедио да емисија у ваздуху буде у прописаним границама;
5. Надзор над применом мера заштите од буке, утврђивање да ли је у промету извор буке без прописане исправе и да ли поседује упутство о мерама за заштиту од буке, утврђивање да ли се извори буке употребљавају и одржавају тако да бука не прелази прописани ниво, налагање прописаних мерења нивоа буке;

Све Контролне листе које инспектор користи у редовним инспекцијским надзорима, доступне су надзираним субјектима на интернет страници: www.opstinamalocrnice.rs.

**4.Преглед надзираних субјеката код којих ће се вршити инспекцијски надзор, односно делатности или активности које ће се надзирати, ако није могуће утврдити надзиране субјекте или је њихов број превелик, са одговарајућим информацијама од значаја за вршење инспекцијског надзора и одређење субјеката код којих ће се вршити надзор**

Инспекцијски надзор ће се вршитит по месечним оперативним плановима.У Табели 1. дат је табеларан приказ Плана инспекцијског надзора код надзираних субјеката у 2019.години по месецима.

Јануар

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 1. | Привредно друштво Пољопривредно добро ДМН, Велико Црниће | 0141-Узгој музних крава | отпад | средњи |

Март

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 1. | ЈКП“Чистоћа Мало Црниће“ | 3811-сакупљање отпада који није опасан | Управљање неопасним и инертним отпадом код постројења за управљање отпадом | средњи |

Мај

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 1. | СР“Јоца петрол“ | 4730-трговина на мало горивима у специјали | процена утицаја | средњи |

Јун

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 2. | Привредно друштво „Наша фарма плус“доо Велико Село | 0147-узгој живине | отпад | средњи |

Јул

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 1 | Неимар пут,Привредно друштво Салаковац | 4211-изргадња путева и аутопутева | ваздух | средњи |

Август

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 1 | Предузеће за телекомуникације Телеком Србија ад, Београд | 6110-кабловске комуникације | заштита од нејонизујућег зрачења | низак |

Септембар

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 1 | VIP Mobile doo Beograd | 6110-кабловске комуникације | заштита од нејонизујућег зрачења | низак |

Октобар

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 1 | „Лукоил“Друштво за промет нафтних деривата,БС Салаковац | 4730-трговина на мало горивима у специјали | процена утицаја | средњи |

Децембар

|  |  |  |  |  |
| --- | --- | --- | --- | --- |
| Р.бр. | Назив привредног субјекта | Шифра делатности | Област надзора | Ризик |
| 1 | „Трговинско услужно друштво“Михајловић“ | 4730-трговина на мало горивима у специјали | процена утицаја | средњи |

Процена броја дана инспекцијског надзора на годишњем нивоу

1.Број редовног инспекцијског надзора – 9

2.Број вандредног инспекцијског надзора – оквирно 3

**5.Територијално подручје на коме ће се вршити инспекцијски надзор**

Инспекција за заштиту животне средине је надлежна за вршење инспекцијског надзора над спровођењем мера заштите животне средине на територији општине Мало Црниће, с обзиром да обавља послове из области заштите животне средине као поверене послове.

**6.Процењени ризик за надзиране субјекте, односно делатности или активности које ће се надзирати или територијално подручје и другу територијалну и сличну целину, објекат и групе објеката**

Процена ризика ће се вршити пре инспекцијског надзора и у току инспекцијског надзора, како би се уједно и надзирани субјекти упознали са системом процене ризика.

**7.Период у коме ће се вршити инспекцијски надзор**

Инспекција за заштиту животне средине вршиће инспекцијске надзоре у 2019.години и то по месечном плану.

Инспекцијски надзори вршиће се радним данима у радно време надзираних субјекта, осим у хитним случајевима када се отклања непосредна опасност по живот и здравље људи, имовину веће вредности, животну средину или биљни или животињски свет.

**8. Информације о облицима инспекцијског надзора који ће се вршити**

Редовни инспекцијски надзори су планирани у циљу контроле спровођења заштитних мера и законских прописа.

Ванредан инспекцијски надзор вршиће се када је неопходно да се, сагласно делокругу инспекције заштите животне средине, предузму хитне мере ради спречавања или отклањања непосредне опасности по живот или здравље људи, имовину, привреду, животну средину, биљни или животињски свет, безбедност; када се после доношења годишњег плана инспекцијског надзора процени да је ризик висок или критичан или промене околности; када такав надзор захтева надзирани субјекат; када се поступа по представци правног или физичког лица.

Контролни инспекцијски надзор вршиће се ради утврђивања извршења мера које су предложене или наложене надзираном субјекту у оквиру редовног или ванредног инспекцијског надзора.

Допунски инспекцијски надзор вршиће се по службеној дужности или поводом захтева надзираног субјекта, ради утврђивања чињеница које су од значаја за инспекцијски надзор, а које нису утврђене у редовном, ванредном или контролном инспекцијском надзору, с тим да се може извршити само један допунски инспекцијски надзор, у року који не може бити дужи од 30 дана од окончања редовног, ванредног или контролног инспекцијског надзора.

Инспекцијски надзор без најаве вршиће се код нерегистрованих субјеката као и при ванредним инспекцијским надзорима код субјеката код којих постоји основана сумња да може доћи до већег загађења животне средине.

Инспектор за заштиту животне средине ће давати стручну и саветодавну подршку привредним субјектима у складу са Законом о инспекцијском надзору.

**9. Подаци о ресурсима инспекције који ће бити опредељени за вршење инспекцијског надзора**

Инспекцијски надзор на територији општине Мало Црниће обавља један инспектор за заштиту животне средине са високом стручном спремом. Инспектор животне средине обавља и послове пореског инспектора, туристичког инспектора и послове у локалној пореској администрацији.

Ради ефикаснијег обављања инспекцијског надзора неопходна је припрема, планирање, упућивање и оспособљавање инспектора из области заштите животне средине, као и праћење иновација, норми и стандарда у области инспекцијског надзора у складу са Законом о инспекцијском надзору.

**10.Планиране мере и активности превентивног деловања инспекције**

Превентивно деловање инспекције за заштиту животне средине вршиће се:

1. Објављивањем важећих прописа, планова инспекцијског надзора и контролних листа на сајту Одељења за инспекцијске послове.
2. Пружањем стручне и саветодавне подршке надзираном субјекту или лицу које остварује одређена права у надзираном субјекту или у вези са надзираним субјектом.
3. Предузимањем превентивних инспекцијских надзора.
4. Постављањем информација на званичан сајт општине.

Инспекција за заштиту животне средине обавља остале активности на припреми инспекцијске контроле, праћење измена и допуна прописа из области животне средине, сачивање извештаја о раду.

**11.Планиране мере и активности за спречавање обављања делатности и вршења активности нерегистрованих субјеката**

Инспекција за заштиту животне средине ће обављати активности на спречавању обављања делатности и вршења активности нерегистрованих субјеката,смањењу броја нерегистрованих привредних субјеката а у складу са чланом 33. Закона о инспекцијском надзору. Инспекцијски надзор се односи се на привредне субјекте за које је инспекција утврдила да:

- нису регистровани у АПР

-нису уписани у посебан регистар или то чине без сагласности надлежног органа(дозвола, лиценца, мишљење) када је тај упис или сагласност као услов за обављање делатност

- нису прибавили дозволу за управљање отпадом (сакупљање, транспорт, складиштење, третман, и одлагање)

-да носилац пројекта (уколико не поседује употребну дозволу) од надлежног органа није прибавио сагласност на студију процене утицаја, односно студију затеченог стања или одлуку да није потребна студија утицаја, односно студија затеченог стања

Посредан начин откривања нерегистрованих привредних субјеката вршиће се и кроз координисане инспекцијске прегледе са другим инспекцијским органима.

**12.Очекивани обим ванредних инспекцијских надзора у периоду у коме ће се вршити редован инспекцијски надзор, са одговарајућим образложењима**

Број ванредних инспекцијских надзора зависиће од ситуација када је потребно да се предузму хитне мере ради спречавања или отклањања непосредне опасности по живот и здравље људи, имовину, комунални ред, безбедност, када захтева надзирани субјекат и по поднетим представкама правних или физичких лица.

**13.Други елементи од значаја за планирање и вршење инспекцијског надзора**

У циљу стручног усавршавања запосленог на инспекцијским пословима потребно је организовати обуку инспектора за заштиту животне средине за примену Закона о инспекцијском надзору.

Инспектор за заштиту животне средине

Сандра Добросављевић